Кузма Прутков
Моят портрет

Превод от руски: Иван Николов, —

chitanka.info

Ако в тълпата някого съзреш ти

        без дрехи наг[1];

как с лоб, забулен в облаци зловещи,

        преплита крак;

перчемът му е щръкнал в безпорядък;

        надава глас

и тръпне цял в нервически припадък —

        това съм аз!

Тълпата го язви с ненавист нова

        през всички дни;

венеца му от лавър е готова

        да оскверни;

но той гръбнак не кърши без почивка,

        той устоя!…

Това съм аз: на устните усмивка,

        в гръдта — змия!

[1] Вариант: „Облечен с фрак.“ — Б. на Кузма Прутков. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.